《别舅氏》
宋代·陈藻

表里真容拜跪妨，老夫拱揖谩焚香。
凋尽双亲一辈行，两世能留独渭阳。
劣甥今年七十五，花甲戊辰先戊午。
若非相见皆贫苦，多少垆边好歌舞。

作者简介：宋福州福清人，字元洁，号乐轩。师事林亦之，为林光朝再传弟子。不仕，授徒不足自给，课妻子耕织以为生。卒年七十五。私谥文远。有《乐轩集》。